钦定古今图书集成/明伦汇编/宫闱典/第051卷 > 《拟汉武帝李夫人赋》宋·孝武帝
## 钦定古今图书集成/明伦汇编/宫闱典/第051卷 > 《拟汉武帝李夫人赋》宋·孝武帝

观周氏之逸篇，览汉室之遗篆。吊新宫之掩映，嗟璧
台之芜践。虽媛德之有载，竟滞悲其何遣。念桂枝之
秋霣，惜瑶华之春剪。彤殿闲兮素尘积，翠戺芜兮紫
苔生。宝罗暍兮春幌重，珍簟空兮夏帱扄。秋台恻兮
碧烟凝，冬宫冽兮朱火青。流津有终，深心无歇。徙倚
云日，徘徊风月。思玉步于凤墀，想金声于鸾阙。